

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/16-01/5**

**URBROJ: 2198/31-02-16-2**

**U Gračacu, 23. prosinca 2016. g.**

**Z A P I S N I K**

s 25. sjednice Općinskog vijeća Općine Gračac održane 23. prosinca 2016. godine s početkom u 16,30 sati u vijećnici Općine Gračac u Gračacu, Park sv. Jurja 1.

Sjednicom predsjeda predsjednik Općinskog vijeća Tadija Šišić.

Prozivanjem je utvrđeno da su nazočni vijećnici: Tadija Šišić, Viktor Kupčak, Ivica Miletić, Robert Juko, Stjepan Knežević, Milorad Stanisavljević, Tomo Delač, Katarina Pleša Jakovljević (nenazočna od 5. točke dnevnog reda nadalje), Tanja Rastović, Tanja Jović (nenazočna od 5. točke dnevnog reda nadalje), Ivana Tomić, Milka Cvjetković i Mirko Pezer.

Nenazočni vijećnici: Berislav Crepulja, Nebojša Rađenović, Đorđe Terzić, Jasna Končarević.

Nazočno je 13 od ukupno 17 vijećnika, stoga postoji kvorum za pravovaljano održavanje sjednice.

Ostali nazočni: Nataša Turbić- općinska načelnica sa zamjenicima Antom Jurićem i Milanom Tankosićem, pročelnica Jedinstvenog upravnog odjela Općine Gračac Anka Šulentić, službenici Svjetlana Valjin, Bojana Fumić i Irinej Biletić.

Predsjednik otvara aktualni sat u 16,40. Za riječ se javljaju Stjepan Knežević, Milorad Stanisavljević, Tomo Delač, Katarina Pleša Jakovljević.

Stjepan Knežević: želi istaknuti jedan događaj koji se odigrao u Srednjoj školi Gračac. 11 učenica 4 razreda ekonomskog smjera, s mentoricom, prof. Ivom Bralić, sudjelovalo je sa svojim projektom „Uspoređivanje unutarnjih i vanjskih krških oblika“ na natjecanju 60 osnovnih i srednjih škola i domova na razini RH, na kojem su osvojile 3. mjesto. U sklopu projekta obišle su Cerovačke špilje i Crnopac kao podlogu za izradu projekta. Predlaže da se adekvatno nagrade i da se Općine ubuduće uključi u praćenje takvih projekata te pomogne. Budući da će uručenje te nagrade vjerovatno biti u Rijeci, a neki roditelji neće moći financirati put, bilo bi dobro da Općina pomogne ako može za prijevoz i da se pomogne toj školi.

Milorad Stanisavljević- imao bi pitanje vezano uz sanaciju nerazvrstanih cesta i izgradnju dalekovoda Velika Popina za vjetroelektrane, dva puta devastirana su prije restorana „Tomić“, cca 2 kilometra, u donekle solidnom stanju bio je i put od katoličkog groblja prema Podkokirni. Dalekovod je skoro završio svoje radove, nitko iz Jedinstvenog upravnog odjela nije reagirao da se Dalekovod obaveže da saniraju te puteve. Nije mi najjasnije od sto puteva u Općini Gračac zašto se nasipao baš taj put koji su trebali oni sanirati. Neka se očituje pročelnica i komunalni redar, pisano, i neka načelnica kaže koje su sankcije poduzete.

Tomo Delač: ja ću se ponovno nadovezati, prije pet-šest dana jedna grupa ljudi obratila mi se, onaj put iza mene do Radaković Drage je sve samo ne put, nema šanse da auto prođe, imam milion pitanja, nikakvih pametnih odgovora ni pomaka nema. Drugo pitanje koje sam postavio i zadnji putam oštetili ste milijun i pol do dva milijuna kuna proračun Općine Gračac s neizdavanjem potvrda poljoprivrednicima koji su trebali taj novac uplatiti u blagajnu i vjerujte mi da će vam po ovom pitanju netko podnijeti prijavu, blokirali ste rad tih ljudi i same općine.

Katarina Pleša Jakovljević- prostorija za teretanu, pod kojim uvjetim uopće to radi, nema stručne osobe za voditi teretanu, a mora biti stručna osoba, nema sanitarni čvor. Čija je to uopće prostorija?

Načelnica odgovara na postavljena pitanja: čestitke srednjoj školi, oni su svakako predviđeni proračunom, najbolje da mi školi damo neka organizira prijevoz, neka traže, nije problem.

Odgovor Stanisavljeviću vezano uz put Potkokirna i Grab, Dalekovod nije kontaktirao Općinu Gračac, ja sam tek nakon nekog vremena saznala da se tamo radi, već mjesecima su radnici pristuni, ali sam u srijedu s njima razgovarala. Gusjeničarom su je devastirali, no oni se nakon blagdana Sveta tri kralja vraćaju i tada će je sanirati, kao i štetu koju su napravili. Vezano uz Jedinstveni upravni odjel i puteve i nasipanje, komunalni redar predviđen je za nadzor nad poslovima koje Čistoća radi, oni su umjesto lokacije Kontići kod igrališta nasuli Kontiće kod groblja, nisu dobro shvatili. Rijetko se dogodi da ne znamo, ako netko radi na svoju volju onda bi morao i platiti.

Odgovor vijećniku Delaču oko puta, mi smo ga već nasipali. T. Delač: odvezete i auto mehaničaru pa morate ponovno. Poludili su ti ljudi, napravit će vam kaos ovdje. Načelnica- sigurno nitko neće ovdje praviti kaos, možda negdje drugdje, ali ovdje ne. Drago mi je da je ušlo u zapisnik pitanje neizdavanja potvrda. T. Delač: potvrde koje ste dali lažno nesuđenoj ministrici, Miroslav Kolundžić zvani Dancan je rekao da je gđa. Sterle trebala biti ministrica poljoprivrede, dali ste potvrdu osobi koja nema mačke u Gračacu, poslije ste blokirali ljude koji imaju blago. Načelnica- g. Delač priča niz neistinihtih nebuloza. Anka Šulentić- ovi napadi za poljoprivredno zemljište se protežu već odavno, imali ste g. Delač uvida u sve, i tko je taj tko se žali da nije dobio, a tko je dobio, a da nije realizirao. Već sam na vijeću pročitala tko je dobio. Određeni su dobili potvrde, ali ne znamo jesu li ih pokazali, zašto su ih zatajili i Ministarstvu i poljoprivrednoj Agenciji. Dali smo potvrde onima koji su tražli dok nismo vidjeli nepravilnosti, neki su se preklapali u Arkodu. Ravnateljica je rekla da nismo obvezni izdavati ukoliko nismo sigurni i ukoliko ima nešto sporno. Nekim stočarima je agencija dala direktno bez da su bili u Gračacu. Tražili smo ih naputak, do danas ga nisu dali. Gđa. Mičević više nije ravnateljica. Sada je zakon u postupku izmjena, navodno će biti spušteno sve na JLS. Objede ne stoje, neka pokažu svoje potvrde oni koji su dobili, pitajte ih koliko su uprihodovali na temelju tih potvrda, a da mi od toga nismo ništa imali, samo od tri ugovora smo uprihodovali, a deset potvrda izdali. T. Delač: izdali ste za 2889 hektara Elviri Sterle po diktaturi HDZ-a.

Milorad Stanisavljević- nisam zadovoljan odgovorom načelnice, onaj tko je trebao nije odreagirao, nisu općinske službe reagirale, ako je to vaš posao što će onda ljudi, druga stvar, Kontići pravno ne postoje ili je Nikole Tesle ili Sljemenska ulica, molio bih pismeno da mi se dostavi taj nalog da vidim, ako vi tako komunicirate.

Načelnica- koliko ja znam teretana postoji već više od pet godina, otkad su kupili opremu od 60 tisuća kuna, zgrada- vlasništvo je neuređeno. Nogometni klub koristi teretanu, ne znam za sanitarni čvor. Tanja Jović: ljudi govore da plaćaju članarinu. Načelnica- možda Nogometnom klubu. Viktor Kupčak- da, klubu. Katarina Pleša Jakovljević- jedina prostorija izvan općine koja se može koristiti, a devastirana je. Predsjednik- to je bila sala za sastanke, to je prenamijeno, NK time gospodari, Općina ne, možda je dobro pitati, slažem se s pitanjem. Imam osjećaj da nema puno članova. Katarina Pleša Jakovljević- to je teretana, što ako netko umre? Načelnica- najbolje da se obratite Nogometnom klubu. Imamo malu vijećnicu koju ustupamo svima. Predsjednik- teretana je mogala biti u Napretku i negdje drugdje. Aktualni sat zaključen je u 17, 10.

Predsjednik predlaže dnevni red, kao u pozivu:

**D N E V N I R E D:**

1. Prijedlog 3. Izmjene i dopune Proračuna Općine Gračac za 2016.

2. Prijedlog Odluke o izmjeni i dopuni Odluke o izvršavanju

Proračuna Općine Gračac za 2016. g.

3. Prijedlog Izmjena i dopuna Programa održavanja komunalne

infrastrukture Općine Gračac za 2016. godinu

4. Prijedlog Programa održavanja komunalne infrastrukture Općine

Gračac za 2017. godinu

5. Prijedlog Programa gradnje objekata i uređaja komunalne

infrastrukture Općine Gračac za 2017. godinu

6. Prijedlog Programa gradnje građevina za gospodarenje komunalnim

otpadom 2017. godinu

7. Prijedlog Programa utroška sredstava o prodaje obiteljske kuće

ili stana u državnom vlasništvu na području Općine Gračac u 2017.

8. Prijedlog Programa utroška sredstava naknade za zadržavanje

nezakonito izgrađene zgrade u prostoru za 2017. godinu

9. Prijedlog Programa utroška šumskog doprinosa za 2017. godinu

10. Prijedlog Programa utroška sredstava od zakupa, zakupa za

ribnjake, prodaje i davanja na korištenje poljoprivrednog

zemljišta u vlasništvu Republike Hrvatske i naknade za promjenu

namjene zemljišta za 2017. godinu

11. Prijedlog Socijalnog programa Općine Gračac za 2017. godinu

12. Prijedlog Programa javnih potreba u športu za 2017. godinu

13. Prijedlog Programa javnih potreba u predškolskom odgoju i

obrazovanju za 2017. godinu

14. Prijedlog javnih potreba u kulturi i religiji Općine Gračac za

2017. godinu

Prijedlog za izmjene i dopune dnevnog reda nije bilo, vijećnici s 13 ZA- jednoglasno (od ukupno nazočnih 13 vijećnika) usvajajuj predloženi dnevni red koji glasi:

**D N E V N I R E D:**

1. Prijedlog 3. Izmjene i dopune Proračuna Općine Gračac za 2016.

2. Prijedlog Odluke o izmjeni i dopuni Odluke o izvršavanju

Proračuna Općine Gračac za 2016. g.

3. Prijedlog Izmjena i dopuna Programa održavanja komunalne

infrastrukture Općine Gračac za 2016. godinu

4. Prijedlog Programa održavanja komunalne infrastrukture Općine

Gračac za 2017. godinu

5. Prijedlog Programa gradnje objekata i uređaja komunalne

infrastrukture Općine Gračac za 2017. godinu

6. Prijedlog Programa gradnje građevina za gospodarenje komunalnim

otpadom 2017. godinu

7. Prijedlog Programa utroška sredstava o prodaje obiteljske kuće

ili stana u državnom vlasništvu na području Općine Gračac u 2017.

8. Prijedlog Programa utroška sredstava naknade za zadržavanje

nezakonito izgrađene zgrade u prostoru za 2017. godinu

9. Prijedlog Programa utroška šumskog doprinosa za 2017. godinu

10. Prijedlog Programa utroška sredstava od zakupa, zakupa za

ribnjake, prodaje i davanja na korištenje poljoprivrednog

zemljišta u vlasništvu Republike Hrvatske i naknade za promjenu

namjene zemljišta za 2017. godinu

11. Prijedlog Socijalnog programa Općine Gračac za 2017. godinu

12. Prijedlog Programa javnih potreba u športu za 2017. godinu

13. Prijedlog Programa javnih potreba u predškolskom odgoju i

obrazovanju za 2017. godinu

14. Prijedlog javnih potreba u kulturi i religiji Općine Gračac za

2017. godinu

Prije prelaska na prvu točku dnevnog reda, predsjednik poziva vijećnike da iznesu primjedbe na zapisnik s prethodne, 24. sjednice. Primjedbi nema, zapisnik se smatra jednoglasno usvojenim.

**Ad/1**

Prijedlog 3. Izmjene i dopune Proračuna Općine Gračac za 2016. Načelnica- nemamo puno izmjena, prošli put sam već najavila isključivo iz razloga zbog Javne vatrogasne postrojbe, za nabavu za vozilo nisu nam na vrijeme dostavili, moramo imati sve njihove prihode u proračunu, neki su već ostvareni, onaj dan su nam ujutro tek rekli prije zadnje sjednice, osobno smatram da su trebali puno ranije, ne bismo trebali u rebalans. Zatim, izmjene se odnose na jedan dio javne rasvjete i Dom u Srbu, koji nije realiziran do kraja ove godine, stavljen je u proračun 2017. godine. Predsjednik otvara raspravu. Tanja Rastović- u vezi udruge, u vezi javnih radova, mi smo kasno poslali zahtjev, ti javni radovi jako opterete udrugu, a radimo dobre stvari za ljude koji rade na ovom terenu, ne vidimo nešto prema tim udrugama da se podiglo. Načelnica- mi to ne smijemo dirati jer su udruge dobile putem natječaja, jedan dio može iznimno iz izvanrednih razloga. Niste mogli bez nas ići s toliko ljudi, ali u par dana se sve odradilo, na brzinu, od tada nismo to riješili, a sad da se jednoj udruzi to odobri, ima vas četiri udruge, mi s vama imamo ugovor koji obvezuje. Tanja Rastović- na ugovoru stoji HZZ, udruga te Općina kao inicijator, inicijator treba da bude podrška izvršiteljima. Načelnica- nećemo moći, ne znam da li možemo sad još raspisati natječaj. Bojana Fumić- nemoguće u 5 dana do kraja godine. Tanja Rastović- nadala sam se da će se iznaći sredstva, da će se pomoći. Ivana Tomić- što se tiče tih javnih radova malo je problem Zavod, došlo je do povećanja minimalca i ljudima je trebalo isplatiti razliku, Zavod se od toga ograđuje, mi to nismo mogli riješiti, onda članovi udruge svojim sredstvima to rješavaju. Anka Šulentić- postoji uredba i pravilnik koji uređuju to područje. Tanja Rastović- tamo piše inicijator je Općina. Bojana Fumić- da, inicijator u tri dana koliko su nam dali da sva organiziramo i provedemo, molili su da se to odradi jer su mnoge jedinice odustale i HZZ bi ostao bez sredstava da nije u kratkom roku sve odrađeno, ali stavili su i nas pred gotov čin. Načelnica- mi smo prije kupovali alat za javne radove, imali drugu ulogu, mogli smo i mi reći da nećemo, ali kupili smo sredstva za održavanje i dali smo udrugama, samo da imaju s čim raditi, imam osjećaj da se postavljate da nismo kao inicijator ništa napravili. Za 2017. godinu treba pametnije planirati, ne znam da li možemo nazvati nekoga u HZZ i pitati. Irinej Biletić: ne znam da li oni imaju veze s tim stvarima. Delač- da nam se pojasni malo više oko tih nesretnih vatrogasaca, oko te nabave auta, osobno me zanima na koji način imam pravo znati i ostali dio troškova tih vatrogasaca i njihove plaće i tako i prekovremeni rad. Irinej Biletić- kod njih. Bojana Fumić- i oni su obveznici Zakona o pravu na pristup informacijama, podnesete zahtjev. Ali i zadnji puta ste pitali za njihova izvješća i rečeno je da su financijska izvješća objavljena na njihovoj internetskoj stranici. Tomo Delač- mnoge zanima koliko i na koji način ti ljudi u vrtiću, knjižnici i vatrogascima imaju plaće, želim izaći javno s plaćama svih korisnika Općine. Načelnica- mi nemamo te detaljne podatke, morate se obratiti njima, to su javne ustanove. Kao što ste dobili ovdje za nas, mi ne znamo njihove pojedinačne iznose. Tomo Delač- ali ako budem čekao kao što građani čekaju od vas, evo kolega Ćubelić je poslao e-mail i nije dobio odgovor. Načelica- nije istina, ja imam svu korespodenciju s njim i on je htio da se nađemo, on je što se tiče toga dobio odgovor. Predsjednik: držimo se teme. Tomo Delač- a vozilo? Irinej Biletić: što se tiče pojedinačnog izlista obratite se ravnateljima, kao što ste podatke dobili i ovdje. T. Delač- mi imamo proračun i mislim da bi ta naša poslovna jedinica trebala imati nekakvu suglasnost od nas. Irinej Biletić- naš proračun je njima suglasnost, dogodilo se kao što su oni dužni raditi rebalans tako smo i mi, što se tiče samog kamiona i opreme možete vidjeti i izvore prihoda to su njihovi direktni prihodi od vatroglasne zajednice Zadarske županije te iz povrata od osiguranja, to su ta dva iznosa. Načelnica- nismo mi participirali u kupnji tog vozila, dužni smo to samo unijeti u onom iznosu u kojem je nabavljen. Delač- ako imamo u proračunu stavku da će kupiti auto od 100 tisuća kuna, a kupi od 300 tisuća kuna, da li to ima smisla? Irinej Biletić- ali ako će iz svojih drugih izvora financirati nabavu. Katarina Pleša Jakovljević: pričate kolike su plaće, kažete da možete utjecati kroz proračun, a zašto je ta stavka probijena, što je bilo? Načelnica- stavili u plan da će vozilo koštati 600, a koštalo je 900 tisuća kuna. Nisu nam na vrijeme rekli. Irinej Biletić: možete utjecati kroz proračun na njihove izdatke. Tanja Jović- sjećate se kad ste vrtiću naredili smanjiti troškove za 10%, a rekli ste da ne vidite da su smanjili plaće. Načelnica- ako se znatno smanji broj djece, racionalno je tražiti da se smanje troškovi, tako i za hranu. Tanja Jović- ako su uspjele to smanjiti, zašto ste tražili da smanje plaće. Načelnica- kako na toliko manji broj djece može biti isti broj djelatnika. Katarina Pleša Jakovljević: i Općina ima manji broj stanovnika, jel se treba smanjiti broj zaposlenih? Predsjednik- vratimo se temi. Tomo Delač- tražim od načelnice i pročelnice sastanak mene i deset poljoprivrednika na temu ovoga što se žale. Da li može idući tjedan, da ili ne? Predsjednik- vraitmo se na temu, u svakom slučaju bolje da je na više rebalans, nego da je smanjenje. Rasprava je zaključena. Vijećnici s 10 glasova ZA, 1 PROTIV, 2 UZDRŽANA- većinom glasova (od ukupno 13 nazočnih) usvajaju predloženo čime donose

**3. Izmjene i dopune Proračuna Općine Gračac za 2016.**

koje se prilažu i sastavni su dio ovog zapisnika.

**Ad/2**

Prijedlog Odluke o izmjeni i dopuni Odluke o izvršavanju. Načelnica- mijenja se ukupni iznos zbog rebalansa. Prijava za raspravu nema. Vijećnici s 10 glasova ZA, 1 PROTIV, 2 UZDRŽANA- većinom glasova (od ukupno 13 nazočnih) usvajaju predloženo čime donose

**Odluku o izmjeni i dopuni**

**Odluke o izvršavanju Proračuna Općine Gračac za 2016. g.**

koja se prilaže i sastavni je dio ovog zapisnika.

**Ad/3**

Prijedlog Izmjena i dopuna Programa održavanja komunalne infrastrukture Općine Gračac za 2016. godinu, u ime predlagatelja općinske načelnice objašnjava Svjetlana Valjin: održavanje javne rasvjete- povećanje za 20 tisuća kuna. Milorad Stanisavljević: vezano uz ovaj program isto je prblem oko sanacije nerazvrstanih cesta, vezano i za 4. točku. Svjetlana Valjin- to je samo za energiju. Tomo Delač- tražio je kao vijećnik zadnji puta odgovor kad će se dobiti rasvjeta. Svjetlana Valjin- ovo je samo održavanje, mijenjanje žarulja i slično. To će biti u programu gradnje, s obzirom na kvarove, to radi Pectus, koji ima ugovor još 2017. Tomo Delač- to radimo da bi njemu bilo bolje, da mu pogodujemo. Svjetlana Valjin- svatko se može javiti. Predsjednik- javna rasvjeta se znatno proširila i samim time veći je broj rasvjetnih mjesta, a ovo o čemu vi pričate nikome se ne pogoduje, ne može koštati isto kao i kad je bilo manje rasvjete. Rasprava je zaključena. Vijećnici s 10 glasova ZA, 1 PROTIV, 2 UZDRŽANA- većinom glasova (od ukupno 13 nazočnih) usvajaju predloženo čime donose

**Izmjene i dopune Programa održavanja komunalne**

**infrastrukture Općine Gračac za 2016. godinu**

koje se prilažu i sastavni su dio ovog zapisnika.

**Ad/4**

Prijedlog Programa održavanja komunalne infrastrukture Općine Gračac za 2017. godinu. Milorad Stanisavljević- unutar ove stavke 200 tisuća za nerazvrstane ceste, oko 20% ide na nasipanje. Mislim da bi 50% trebalo ići na nasipanje, ispada da je put pista, a okolo šiblje, ispada da su putevi dobri. Tanja Rastović- ti prioriteti, kako se rade, ja sam htjela reći za cestu prema Krčkom brdu, tamo ima puno djece, voze se u lošim uvjetima, cesta nikakva, ako se može to staviti, ima djece za malu školu. Tanja Jović- kad već spominjemo nerazvrstane ceste, zašto kod policije, vatrogasaca i HEP-a nema asfalta, sramota. Predsjednik- zadnji put smo razgovarali da bi trebalo staviti. Anka Šulentić- navodno ide ispod kanal ne bi se smjelo nešto raditi. Stjepan Knežević- treba odobrenje od Hrvaskih voda. Svjetlana Valjin- ispod je cijelom dužinom kolektor, uglavnom drugdje ide livadama, a ovdje kroz mjesto. S obzirom da takve sanacije više nisu dozvoljene, tu bi trebalo ishoditi svu dokumentaciju i dobiti suglasnost Hrvatskih voda, a ne vjerujem da ćemo dobiti. Vrlo jr slična situacija koju Maržić ima s Hrvatskim vodama. Tanja Rastović- ovdje bar ima druga cesta asfaltirana, može se njome ići. Ivica Miletić- zašto je onda ne ograde, na tome kanalu se parkiraju kamioni s drvima neka im onda plate, a kad bi trebalo asfaltirati onda bi se bunili. Svjetlana Valjin- vezano za Krčko brdo, do sada se redoslijed prioriteta radio, nekad po zahtjevu mještana. Znamo, jedna brojna obitelj je tamo, ali je cesta nezgodna, duga, doći će na red. Što se tiče krčenja šiblja, možda treba smanjiti, ali zbog loše opremljenosti tvrtka koje posao obavlja to se radi ručno pa treba puno ljudi i vremena. Katarina Pleša Jakovljević: imam jedno laičko pitanje, ovo su sada prijedlozi za 2017. godinu, Proračun smo već ranije donijeli, je li ovo već rebalans? Predsjednik- zadnji put smo rekli, imali smo puno točaka, da ćemo programe na idućoj sjednici, nije rebalans, programima samo razrađujemo detaljno Proračun. Irinej Biletić- to je jedna stavka u proračunu koja se razrađuje programom. Katarina Pleša Jakovljević- rekla sam da smo proračun rano donijeli. Predsjednik- mislim da je pozitivnije ovako. Tomo Delač: sada ponovno pitam, moram, ima li šanse da se za novac umjesto čišćenja pokrpaju ceste, jadni oni koji su dalje od magistrale. Predsjednik- i do sada je preraspodijeljivano. Tomo Delač- na koji način naše tvrtke Gračac čistoća i Gračac vodovod i odovodnja uzimaju radnike i produžuju ugovore, žalio se hrvatski branitelj Bulić da je ostao bez posla, imat ću intervju s medijima. Predsjednik- to je tema za aktualni sat. Načelnica- nemamo veze s tim kako zapošljavaju. T. Delač- vi ste tamo neki nadzorni, predsjednik skupštine, trebali bi znati što vam direktori rade i kako šikaniraju hrvatske branitelje. Načelnica- ovo nije vezano uz temu. Mirko Pezer: vijećnik Delač nas nemoj stalno zamara, neka nas pusti, stalno ga slušamo. Predsjednik- ono što je vezano uz točke dnevnog reda ući će u zapisnik, nije ni ovo nebitno, samo molim Vas, nemojte o tome tamo gdje tome nije mjesto, nemojte zloupotrebljavati vrijeme na ovom mjestu. Ako razgovaramo o programu održavanja ne možemo pod ovom točkom pome. Vjerujem da se pola vijećnika niti ne sjeća što je ova točka dnevnog reda, hajdemo raditi po dnevnom redu pa možemo još poslije kao ljudi razgovati. Rasprava je zaključena. Vijećnici s 10 glasova ZA, 3 PROTIV, 0 UZDRŽANA- većinom glasova (od ukupno 13 nazočnih) usvajaju predloženo čime donose

**Program održavanja komunalne**

**infrastrukture Općine Gračac za 2017. godinu**

koji se prilaže i sastavni je dio ovog zapisnika.

**Ad/5**

Prijedlog Programa gradnje objekata i uređaja komunalne infrastrukture Općine Gračac za 2017. godinu. Svjetlana Valjin: to je razrada što će se graditi, sve ono što je investicija. Predsjednik otvara raspravu. T. Delač- ne bi htio vrijeđati, ali nitko nikako ne spominje naš kolektor za pročišćavanje voda, neki su koristili novce EU, imao sam nedavno primjedbu kad Novo naselje nije imalo vode. Direktor Gale mi je rekao da je Naselje 2 rađeno samo da se završi što prije, što to znači nisu stavili sve. Rekao mi je da je došao kamion s teretom, zdrobio cijev, i naselje je, nažalost, kompletno napravljeno površno, kvaliteta radova je velika problematika i tog vodovodnog poduzeća, tu su i naša djeca i unučad, ima li kakvih novaca? Predsjednik mislim da je zadnji put načelnica pričala o tome. Načelnica- u programu je gradnje projektna dokumentacija, predviđen je kolektor za Novo naselje. Gračac nema kanalizaciju, prije vam mora netko odobriti. T. Delač- pozivam vas da dođete ljeti na terasu Vile Dijane pa ćete vidjeti kakav smrad ide u tom dijelu, objekt sa sobama smrdi. U čemu je problem? Predsjednik- ako mogu reći, dugo sam tu, nažalost, nemamo kontinuitet, moj ured je izdao lokacijsku dozvolu za odvodnju otpadnih voda za investiciju od 40 miliijuna kuna (Gračac i Srb), produžena je lokacijska, iza toga ništa, to je investicija nekoliko desetaka milijuna eura, zar trebamo dati stotinu tisuća kuna za dokumentaciju, a onda stati. Ako se riješe naselja kroz kolektore, već smo nešto napravili. Svjetlana Valjin- svi ti sustavi su u većini gradova u lošem stanju i uglavnom ne rade odjednom, proračun je mali, da bi se takav projekt radio mora u fazama, koje moraju imati slijed, radit ćete za dio naselja, neće se raditi za cijelo naselje jer sustav mora imati početak i kraj, za svaki taj komad koji ima početak i kraj i korisnike. Za svaki taj dio mora se kredit podići. To je zahvat koji će se raditi 20 godina, mi smo ovdje većinom došli, jedino možete očekivati da će uvijek netko biti nezadovoljan dok ne dođe na red. Odjednom se neće moći sigurno, samo po segmentima će se moći, ali moramo razmišljati o ozbiljnom kreditiranju. Tanja Jović i Katarina Pleša Jakovljvić se javljaju da moraju otići sa jsednice u 18,09 h. T. Delač: osobno smatram da će jednog dana doći vrijeme da će stara bolnica dobiti neku funkciju, ali ovo što govorim ljeti tu je sramota. Predsjednik- zato smo tu. Svjetlana Valjin- u naselju je investitor bila RH. Vijećnici glasuju te s 10 ZA- jednoglasno (od trenutno 10 nazočnih, vijećnica Milka Cvjetković trenutno nije u vijećnici) donose

Programa gradnje objekata i uređaja komunalne

infrastrukture Općine Gračac za 2017. godinu

koji se prilaže i sastavni je dio ovog zapisnika.

**Ad/6**

Prijedlog Programa gradnje građevina za gospodarenje komunalnim otpadom 2017. godinu. Svjetlana Valjin iznosi program. Prijava za raspravu nema. Vijećnici glasuju te s 9 ZA- jednoglasno (od trenutno 9 nazočnih, vijećnica Milka Cvjetković i vijećnik Delač trenutno nisu u vijećnici) donose

**Program gradnje građevina**

**za gospodarenje komunalnim otpadom 2017. godinu**

koji se prilaže i sastavni je dio ovog zapisnika.

**Ad/7**

Prijedlog Programa utroška sredstava o prodaje obiteljske kuće ili stana u državnom vlasništvu na području Općine Gračac u 2017. Valjin iznosi program. Prijava za raspravu nema. Vijećnici glasuju te s 11 ZA- jednoglasno (od trenutno 11 nazočnih) donose

**Program utroška sredstava od prodaje**

**obiteljske kuće ili stana u državnom vlasništvu**

**na području Općine Gračac u 2017. godini**

koji se prilaže i sastavni je dio ovog zapisnika.

**Ad/8**

Prijedlog Programa utroška sredstava naknade za zadržavanje nezakonito izgrađene zgrade u prostoru za 2017. godinu. Svjetlana Valjin objašnjava: vidikovac Gradina i klupe, urbana galanterija, nastavak. Rasprava: R. Juko- pohvala, samo još smeđa signalizacija. Svjetlana Valjin: ona ide za koji dan. Tanja Rastović- ulaz u poštu u Srbu i one stepenice bez rukohvata? Predsjednik- ta ustanova mora urediti sama pristup za invalide. Mirko Pezer- kad će već biti vidikovac neka bude i mjesto za roštilj. Vijećnici glasuju te s 11 ZA- jednoglasno (od trenutno 11 nazočnih) donose

**Program utroška sredstava naknade za zadržavanje**

**nezakonito izgrađene zgrade u prostoru za 2017. godinu**

koji se prilaže i sastavni je dio ovog zapisnika.

**Ad/9**

Prijedlog Programa utroška šumskog doprinosa za 2017. godinu. Svjetlana Valjin- u tijeku je natječaj za mrtvačnicu, iza tog dijela ide fazna izgradnja. Prijava za raspravu nema. Vijećnici glasuju te s 11 ZA- jednoglasno (od trenutno 11 nazočnih) donose

**Program utroška šumskog doprinosa za 2017. godinu**

koji se prilaže i sastavni je dio ovog zapisnika.

**Ad/10**

Prijedlog Programa utroška sredstava od zakupa, zakupa za ribnjake, prodaje i davanja na korištenje poljoprivrednog zemljišta u vlasništvu Republike Hrvatske i naknade za promjenu namjene zemljišta za 2017. godinu. Svjetlana Valjin objašnjava- sanacija divljihh odlagališta, sanacija poljskih puteva. Raprava: Tomo Delač- ima li kakve šanse da se divlji psi potjeraju s deponija, ludnica je. Predsjednik pitanje na krivom mjestu. T. Delač- divlji psi jesu na odlagalištu. Predsjednik: ali to nije tema. Anka Šulentić: imali smo sad jednu akciju to je veliki problem i u mjestu, sreća trenutno još nema snijega pa se još nisu spustili. Vijećnici glasuju te s 11 ZA- jednoglasno (od trenutno 11 nazočnih) donose

**Program utroška sredstava od zakupa, zakupa za ribnjake,**

**prodaje i davanja na korištenje poljoprivrednog zemljišta**

**u vlasništvu Republike Hrvatske**

**i naknade za promjenu namjene zemljišta za 2017. godinu**

koji se prilaže i sastavni je dio ovog zapisnika.

**Ad/11**

Prijedlog Socijalnog programa Općine Gračac za 2017. godinu. Anka Šuletnić: jedinice lokalne samouprave dužne su osigurati sredstva kao i svake godine, jedina novina je povećanje iznosa za novorođeno dijete, do sada je svako imalo 1000 kuna, sad se predlaže do 2000 za treće i svako sljedeće. Vijećnici glasuju te s 11 ZA- jednoglasno (od trenutno 11 nazočnih) donose

**Socijalni program Općine Gračac za 2017. godinu**

koji se prilaže i sastavni je dio ovog zapisnika.

**Ad/12**

Prijedlog Programa javnih potreba u športu za 2017. godinu. Anka Šuletnić- opet se razrađuju javne potrebe u sportu, nemamo sportsku zajednicu preko koje bi trebala ići isplata sredstva, dio za udruge ide po natječaju, a manji dio direktno preko općine. T. Delač: puno sam kritizirao Đekića, moram i sad pitati, ima li ovaj NK natjecanja, tko se natječe, gdje? Anka Šuletnić- podnijet će izvješća. Ivica Miletić- imaju natjecanja, nema seniora, veterani se samo financiraju. Preskupa je seniorska ekipa. Mnoga djeca su uključena u rad kluba, jako su zadovoljna, znam od djece iz svog susjedstva. Vijećnici glasuju te s 11 ZA- jednoglasno (od trenutno 11 nazočnih) donose

**Program javnih potreba u športu za 2017. godinu**

koji se prilaže i sastavni je dio ovog zapisnika.

**Ad/13**

Prijedlog Programa javnih potreba u predškolskom odgoju i obrazovanju za 2017. godinu. Anka Šulentić: program obuhvaća dječji vrtić, prijevoz predškole, igraonica djece predškolske dobi. Rasprava. T. Delač: prijevoz za djecu za vrtić, imaju li pravo djeca iz Mazina. Bojana Fumić- da, minimum sati koji se mora ispuniti. T. Delač- ima gospođa s djecom u Plećašima. Tanja Rastović: pitam za prijevoz za djecu iz Srba, od kada i što će biti. Načelnica- početkom nove godine. Vrtić je taj koji treba orgaizirati, dogovorom bivše ravnateljice vrtića i jedne odgajateljice održavano je prije. U tom dijelu je zakazao vrtić koji je trebao na vrijeme reagirati, ali imaju dovoljno vremena za taj fond sati. Krčko Brdo i Popinu ne znamo kako ćemo, morat ćemo razgovarati s roditeljima jer ponuda koju je dao taksista je neprihvatljiva, po danu 250-350 kuna. Možda niste primijetili, ali zbog toga je dignut dio iznosa vrtiću, i zbog djelatnika, zauzimaju nam skoro trećinu proračuna. Vijećnici glasuju te s 11 ZA- jednoglasno (od trenutno 11 nazočnih) donose

**Program javnih potreba**

**u predškolskom odgoju i obrazovanju za 2017. godinu**

koji se prilaže i sastavni je dio ovog zapisnika.

**Ad/14**

Prijedlog javnih potreba u kulturi i religiji Općine Gračac za 2017. godinu. Anka Šulentić: ovdje su aktivnosti općine i udruga po natječaju te sufinanciranje bibliobusa, a ostala sredstva su namijenjena Knjižnici i čitaonici Gračac. Imamo vjerske zajednice s donacijama. Prijava za raspravu nema. Vijećnici glasuju te s 11 ZA- jednoglasno (od trenutno 11 nazočnih) donose

**Program javnih potreba**

**u kulturi i religiji Općine Gračac za 2017. godinu**

koji se prilaže i sastavni je dio ovog zapisnika.

Načelnica- na kraju samo neformalna obavijest oko završetka projekta ruralne elektrifikacije solarnim panelima. Neke vijećnice rekle su da se ništa ne ostavaruje, evo, obišli smo zadovoljne korisnike, jučer je ugrađen zadnji sustav, 17 kućanstava na području naše Općine je dobilo struju, 820 tisuća kuna vrijednost. Nakon niza odgovora od HEP-a i Vlade da je neisplativo, kućanstva su napokon dobila struju.

Predsjednik zaključuje sjednicu u 18, 40.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**